Sedmični izvještaj polena za područje Zeničko-dobojskog kantona

Podaci sa mjernih stanica za polen Tešanj, Zenica i Visoko
Za period: ponedjeljak, 20. jul 2026. godine - nedjelja, 26. jul 2026. godine

(Napomena: mjerna stanica za polen u Zenici na servisu) 

Početak polinacije ambrozije i pelina, a polen koprive i spora gljivica, posebno alternarie i dalje dominantni u polenskom spektru

Našim fenološkim opažanjima područja Tešnja i okoline na prisustvo ambrozije evidentirano je prvo otvaranje cvjetova ambrozije zbog čega je na mjernoj stanici za polen u Tešnju, zabilježeno i cjelosedmično prisusutvo polena za sada u niskim koncentracijama. Kako vrijeme bude odmicalo sve više cvjetova ove izuzetno alergene biljne vrste će se otvoriti, a samim tim će rasti i koncentracija polena u zraku. Uz ambroziju počela je i cvatnja pelina i prva polenova zrna su već „uhvaćena“ putem mjernih stanica.

Livade su pokošene, gradski parkovi se redovno kose, otprilike 9/10 polenskih zrna trava (Poaceae) već je oslobođeno ove sezone. Preostala desetina bit će oslobođena u narednom periodu. Stoga će količina polena trava ostati konstantno niska u nadolazećim danima, iako bi lokalno mogla dostići blago umjerene koncentracije. To uključuje područja poput vlažnih, nepokošenih livada ili livada sa kojih je „skinut“ prvi otkos prije nekog vremena i imaju slabu drugu cvatnju trava, kao i prirodne vodotoke s travnatom vegetacijom. U blizini kukuruznih polja (Zea) još uvijek se mogu dostići nešto više koncentracije, ali samo neposrednoj blizini polja jer polenova zrna kukuruza su velika oko 100 ɱm, i teško se prenose izvan rubova polja.
Iako je suša i visoke dnevne temperture koje dostižu i 350 C, ipak povremene kišne oborine omogučili su da biljke koprive izgledaju svježe i još uvijek proizvode i u zrak otpuštaju velike količine polena zbog, čega su putem mjernih stanica zabilježene uglavnom visoke koncentracije polena tokom cijele sedmice.
Promjenjivo vrijeme uzrokuje i oslobađanje visokih koncentracija gljivičnih spora, posebno onih iz rodova Alternaria i Cladosporium.
Polenski spektar dodatno su obogatili iz grupacije drvenastih formi čempres, lipa i četinari, a od zeljastih korovskih vrsta divlji hmelj, bokvica, pepeljuga, kiselice u niskim koncentracijama.
Njima se pridružuju pojedinačna polenova zrna štitastih biljaka (Apiaceae) glavočika (Asteraceae) i broćike (Rubiaceae).

Zaključno: Koncentracije alergenog polena ostaju gotovo nepromijenjene u usporedbi s prethodnom sedmicom. Polen koprive i spore gljivica dominiraju.
Osim niske koncentracije polena trava i drugih zeljastih korovskih vrsta, u narednom periodu sve više će rasti koncentracija polena ambrozije i pelina.
[bookmark: _GoBack]Maksimalne koncentracije polena ambrozije i pelina očekuju su u trećoj dekadi avgusta i prvoj dekadi septembra.

